**คำแถลงนโยบาย**

**ของนายสมชาย สุวรรณคาม ตำแหน่ง นายกเทศมนตรีตำบลห้วยยาง**

**ต่อสภาเทศบาลตำบลห้วยยาง**

**ในวันที่ 25 มิถุนายน พ.ศ.2568**

----------------------------------------

**เรียน** ประธานสภาเทศบาลตําบลห้วยยาง สมาชิกสภาเทศบาลตําบลห้วยยาง และผู้เข้าประชุม

ที่เคารพรัก ทุกท่าน

ตามที่ได้มีการเลือกตั้งสมาชิกสภาเทศบาลและนายกเทศมนตรีตำบลห้วยยาง

กรณีครบวาระ เมื่อวันที่ 11 พฤษภาคม พ.ศ.2568 และคณะกรรมการการเลือกตั้ง ได้ประกาศผลการเลือกตั้ง เมื่อวันที่ 4 มิถุนายน พ.ศ.2568 ครบตามจำนวน แล้วนั้น

ซึ่งตามความในมาตรา 48 ทศ วรรคแรก และวรรคสาม แห่งพระราชบัญญัติเทศบาล พ.ศ.2496 และที่แก้ไขเพิ่มเติม วางหลักว่า **“ก่อนนายกเทศมนตรีเข้ารับหน้าที่ให้ประธานสภาเทศบาลเรียกประชุมสภาเทศบาลเพื่อให้นายกเทศมนตรีแถลงนโยบายต่อสภาเทศบาล โดยไม่มีการลงมติ ทั้งนี้ภายในสามสิบวันนับแต่ประกาศผลการเลือกตั้งนายกเทศมนตรี... การประชุมเพื่อแถลงนโยบายของนายกเทศมนตรีให้กระทำโดยเปิดเผย โดยนายกเทศมนตรีต้องจัดทำนโยบายเป็นลายลักษณ์อักษรแจกให้สมาชิกสภาทุกคนที่มาประชุมด้วย...**

บัดนี้ประธานสภาเทศบาลตำบลห้วยยางได้เรียกประชุมสภาเทศบาลตำบลห้วยยางแล้ว กระผมนายสมชาย สุวรรณคาม ตำแหน่ง นายกเทศมนตรีตำบลห้วยยาง จึงขอแถลงนโยบายต่อสภาเทศบาลตำบลห้วยยาง โดยยึดมั่นการปกครองในระบอบประชาธิปไตยอันมีพระมหากษัตริย์ทรงเป็นประมุข และจะปฏิบัติหน้าที่ด้วยความซื่อสัตย์สุจริต ตามกรอบอำนาจหน้าที่ของเทศบาลที่ได้บัญญัติไว้ในพระราชบัญญัติเทศบาล พ.ศ.2496 และที่แก้ไขเพิ่มเติม (ฉบับที่ 14) พ.ศ.2562 ประกอบพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติม และตามกฎหมาย ระเบียบและหนังสือสั่งการที่เกี่ยวข้อง ภายใต้หลักการ **“ร่วมคิด ร่วมทำ ร่วมพัฒนา”** เพื่อนำพาเทศบาลตำบลห้วยยางไปสู่การบริหารกิจการบ้านเมืองที่ดี (Good Governance) และการพัฒนาอย่างทันสมัยแบบมืออาชีพ ดังนี้

**1. นโยบายด้านการพัฒนาคนและสังคมที่มีคุณภาพ การศึกษา กีฬาและนันทนาการ**

1.1 ส่งเสริมสนับสนุนและพัฒนาด้านการกีฬาให้เด็ก เยาวชน การออกกำลังกายทุกประเภท การจัดการแข่งขันกีฬา การจัดหาเครื่องออกกำลังกาย ลานกีฬา สวนสุขภาพ สถานที่ออกกำลังกาย และอุปกรณ์กีฬา ฯลฯ

1.2 ส่งเสริมสนับสนุน ทำนุบำรุงรักษาสถาบันชาติ ศาสนา พระมหากษัตริย์ การอนุรักษ์ สืบสานศิลปวัฒนธรรมประเพณีท้องถิ่นให้คงอยู่สืบไป การปลูกจิตสำนึกให้ประชาชนรักความสามัคคี มีคุณธรรม จริยธรรม และรักบ้านเกิด

1.3 ส่งเสริม สนับสนุนภูมิปัญญาท้องถิ่น และส่งเสริมการเรียนรู้ของประชาชน

1.4 สงเคราะห์คนชรา คนพิการ ผู้ยากไร้ ผู้ด้อยโอกาส และเด็กแรกเกิดให้ครอบคลุมทั่วถึง **เช่น การจ่ายเบี้ยยังชีพฯต้องไม่เกินวันที่ 5 ของทุกเดือน** ยกเว้นมีกรณีจำเป็น

1.5 พัฒนาการเรียนทั้งในระบบ นอกระบบ และตามอัธยาศัย ให้เป็นแหล่งเรียนรู้ครบวงจร และนำเทคโนโลยีสมัยใหม่มาให้บริการประชาชน เช่นติดตั้งระบบสัญญาณอินเตอร์เน็ท (WIFI)

1.6 พัฒนาศูนย์พัฒนาเด็กเล็กให้มีประสิทธิภาพ และเป็นที่ยอมรับของประชาชน

**1.7 ส่งเสริมสนุบสนุนการป้องกันการแพร่ระบาดของยาเสพติดในชุมชน**

**2. นโยบายด้านการพัฒนาโครงสร้างพื้นฐาน การพัฒนาเมือง ชุมชน และการป้องกันรักษาความปลอดภัยในชีวิตและทรัพย์สิน**

2.1 ส่งเสริมสนับสนุน และพัฒนาระบบการป้องกันสาธารณภัยในท้องถิ่น การติดตั้ง และจัดหาเครื่องดับเพลิง รถดับเพลิงหรือรถน้ำอเนกประสงค์ รถกระเช้า รวมถึงวัสดุอุปกรณ์ในการป้องกันภัย

**2.2 ส่งเสริมสนับสนุน และพัฒนาโครงสร้างพื้นฐาน ก่อสร้าง ขยาย ปรับปรุง จัดหา ด้านการคมนาคม ถนน ทางเท้า ไฟฟ้า ประปา แสงสว่าง ทางระบายน้ำ บ่อน้ำ ฝายกั้นน้ำ บล็อกคอนเวิร์ส ท่อระบายน้ำคอนกรีต จัดหาหรือจัดทำ และก่อสร้างระบบสาธารณูปโภคให้ได้มาตฐาน รวมถึงการขุดลอกสระน้ำ คูคลอง ท่อระบายน้ำเสีย ฯลฯ**

2.3 ติดตั้งกล้องวงจรปิด (CCTV) กระจกเงาจราจรตามทางแยกและจุดต่างๆในหมู่บ้าน และไฟฟ้าส่องสว่างสาธารณะ

**2.4 พัฒนาระบบบริการการแพทย์ฉุกเฉิน หน่วยกู้ชีพ ให้รวดเร็วและมีประสิทธิภาพตลอด 24 ชั่วโมง**

2.5 พัฒนา หรือจัดหา หรือติดตั้งระบบหอกระจายข่าวให้มีประสิทธิภาพ

**3. นโยบายด้านการจัดการทรัพยากรธรรมชาติและสิ่งแวดล้อม และการสาธารณสุข**

3.1 ส่งเสริมสนับสนุน อนุรักษ์และฟื้นฟูป่าไม้ แม่น้ำ ลำคลอง ป่าต้นน้ำ ทรัพยากรธรรมชาติและสิ่งแวดล้อมทุกชนิด

3.2 ส่งเสริม สนับสนุนการบริหารจัดการขยะ มูลฝอย สิ่งปฏิกูลและน้ำเสียในชุมชน **และการจัดหารถขยะ**

3.3 ส่งเสริมสนับสนุนการสาธารณสุขทุกรูปแบบ และการดูแลรักษาสุขภาพอนามัยของประชาชนอย่างมีประสิทธิภาพ

3.4 ป้องกันและควบคุมการแพร่ระบาดของโรคติดต่อ และโรคไม่ติดต่อที่เป็นอันตราย และการดูแลรักษาสุขภาพอนามัยของประชาชน เช่น ไข้เลือดออก โรคโควิด โรคพิษสุนัขบ้า ฯลฯ

**4. นโยบายด้านการพัฒนาเศรษฐกิจชุมชน การค้าและการลงทุน**

4.1 ส่งเสริมสนับสนุนสินค้าและผลิตภัณฑ์ชุมชน การประกอบอาชีพของชุมชน การสร้างรายได้เสริมให้ประชาชน จัดหาตลาดสินค้าการเกษตร (ตลาดนัด) หรือถนนคนเดิน ฯลฯ

4.2 ส่งเสริมสนับสนุน และพัฒนาการเพิ่มผลผลิตทางการเกษตรให้ประชาชน ตามแนวทางเศรษฐกิจพอเพียง

4.3 ส่งเสริมสนับสนุน กลุ่มแม่บ้าน กลุ่มอาชีพ สินค้า OTOP กองทุนสัจจะวันละบาท และกองทุนฌาปนกิจสงเคราะห์ขยะตำบล ฯลฯ

**5. นโยบายด้านการพัฒนาการท่องเที่ยว**

5.1 ส่งเสริม สนับสนุน พัฒนาแหล่งท่องเที่ยวในท้องถิ่น และน้ำตกบ๋าหลวง

5.2 ส่งเสริม สนับสนุน การท่องเที่ยวเชิงเกษตรและเชิงอนุรักษ์ธรรมชาติ

5.3 จัดอบรม หรือให้ความรู้ผู้นำเที่ยว หรือมัคคุเทศ

**6. นโยบายด้านการพัฒนาระบบการบริหารจัดการที่ดี และการบริการประชาชน**

6.1 ส่งเสริม สนับสนุน และพัฒนาการปฏิบัติงาน การให้บริการสาธารณะแก่ประชาชนอย่างทั่วถึง สะดวก รวดเร็ว ถูกต้อง เป็นธรรมเท่าเทียมกัน และให้ประชาชนเกิดความพึงพอใจ

6.2 พัฒนาระบบข้อมูลข่าวสาร และส่งเสริมการมีส่วนร่วมของประชาชนให้มีประสิทธิภาพและประสิทธิผล

6.3 พัฒนาบุคลากรในองค์กร ข้าราชการ พนักงานและเจ้าหน้าที่ให้มีความสามารถและทันสมัยในการให้บริการสาธารณะ

6.4 พัฒนาศูนย์ยุติธรรมตำบล ศูนย์รับเรื่องร้องทุกข์ร้องเรียน ให้เป็นศูนย์กลางในการไกล่เกลี่ยแก้ไขปัญหาได้อย่างแท้จริง

6.5 พัฒนา ก่อสร้าง ปรับปรุง ต่อเติม ซ่อมแซม อาคารภายในสำนักงานเทศบาลตำบลห้วยยาง ประตูเข้า-ออก ให้มีขนาดเพียงพอ เหมาะสมที่จะรองรับการขยายตัวกับภารกิจ อำนาจหน้าที่ที่เพิ่มขึ้น รวมถึงอำนวยความสะดวกให้ประชาชนที่มาขอรับบริการกิจการสาธารณะ การปรับปรุงภูมิทัศน์ และจัดทำป้ายประชาสัมพันธ์สำนักงานเทศบาล

6.6 จัดหารถยนต์ส่วนกลางเพื่อใช้ในงานราชการ

กระผมขอให้คำมั่นและยืนยันว่าจะบริหารราชการด้วยความชื่อสัตย์สุจริต โปร่งใส คุ้มค่า ยึดหลักคุณธรรมจริยธรรม และมุ่งเน้นการบริการสาธารณะที่ทันสมัย โดยยึดประโยชน์สุขของประชาชนตำบลห้วยยางเป็นสำคัญ ด้วยงบประมาณของทางราชการ โดยร่วมกับทุกภาคส่วน “**พัฒนาตำบลห้วยยางให้ทันสมัยและน่าอยู่อย่างยั่งยืน”** ขอขอบคุณทุกท่าน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*